Diari Oficial de la Generalitat Valenciana


Sumari del DOGV 2663, del 09-01-1996 (1996/837175)

ORDRE de 20 de desembre de 1995, de la Conselleria d'Economia i Hisenda, per la qual s'aprova el model de declaració-resum anual del cànon de sanejament, a la qual es refereix el Decret 266/1994, de 30 de desembre, del Govern Valencià.
-------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1995/12/20/(1)/dof/vci/html**

### Dades del document

Número de DOGV
:   2663

Data del DOGV
:   09-01-1996

Secció del DOGV
:   DISPOSICIONS GENERALS

Número del document
:   1996/837175


Data del document
:   20-12-1995

Organisme emissor
:   Conselleria d'Economia i Hisenda

Tipus de document
:   Ordre

Anàlisi jurídica

ORDRE de 20 de desembre de 1995, de la Conselleria d'Economia i Hisenda, per la qual s'aprova el model de declaració-resum anual del cànon de sanejament, a la qual es refereix el Decret 266/1994, de 30 de desembre, del Govern Valencià.   
En relació amb les obligacions formals que han de complir les entitats subministradores d'aigua, l'article 15 del Reglament sobre el Règim Econòmic Financer del Cànon de Sanejament aprovat pel Decret 266/1994, de 30 de desembre, imposa la de presentar una declaració-resum anual que vindrà referida a les declaracions-liquidacions presentades durant l'exercici anterior, i que s'haurà de formalitzar en el model que s'aprove a aquest efecte.  
Aquesta ordre concreta el contingut de la declaració-resum amb un grau de detall notablement superior al de les declaracions-liquidacions a què es refereix, però a més a més inclou com a informació necessària que s'ha de subministrar per resultar especialment significativa la relativa al cànon de sanejament pendent d'ingrés en l'Entitat de Sanejament, remarcant-ne l'antiguitat respecte dels períodes del seu cobrament,  
El seu contingut evidencia que la declaració-resum anual suposa no tan sols un element més de contrast de les dades consignades en les declaracions-liquidacions del cànon de sanejament presentades periòdicament per les entitats subministradores, sinó també un mecanisme de control de les obligacions que els corresponen.  
Igualment, cal remarcar que fins aquest moment s'ha adoptat un model de declaració-resum anual per a cada exercici, la qual cosa resulta certament complexa per la seua escassa vigència, i per això és aconsellable per a facilitar l'agilitat de la gestió que s'aprove un model que vaja més enllà d'un exercici concret i siga utilitzable de forma permanent.  
En virtut d'això, i de conformitat amb les atribucions que em confereix la disposició final primera del Reglament sobre el Règim Econòmic Financer i Tributari del Cànon de Sanejament, aprovat pel Decret 266/1994, de 30 de desembre, del Govern Valencià, i l'article 44 de la Llei 5/1983, de 30 de desembre, del Govern Valencià,  
ORDENE  
Primer. Model de declaració-resum anual  
Aprovar el model MD-100, «Declaració-resum anual», del cànon de sanejament que figura a l'annex I de la present ordre.  
Segon. Contingut de la declaració  
Les entitats subministradores d'aigua subjectes al cànon de sanejament, hauran de presentar una declaració-resum anual per a cada exercici natural, amb independència del nombre de municipis on recapten el cànon de sanejament, fins i tot en el cas de no haver presentat cap declaració-liquidació en el període objecte de la declaració.  
La declaració-resum anual conté un estat de recapitulació de les dades consignades en les declaracions-liquidacions presentades en l'exercici que es declara, un detall de l'import del cànon de sanejament facturat que, segons les dades comptables de l'entitat subministradora d'aigua l'últim dia de l'exercici declarat, resulte pendent de liquidar a l'Entitat Pública de Sanejament, desglossat segons el període de temps passat des de la presentació per al cobrament, i una relació nominal d'aquells contribuents per usos industrials als quals se'ls haja facturat el cànon de sanejament en el període a què es refereix l'esmentada declaració.  
Tercer. Lloc de presentació de la declaració.  
En el Registre General de l'Entitat de Sanejament d'Aigües Residuals de la Comunitat Valenciana, al carrer del General Elio, número 8, entresol, València (CP 46008), o mitjançant enviament per correu certificat, adreçat a les dependències esmentades.  
Quart. Termini de presentació.  
La declaració-resum anual es presentarà respecte de cada exercici natural, abans del 5 de febrer de l'exercici immediat posterior.  
DISPOSICIó FINAL úNICA  
Aquesta ordre entrarà en vigor l'endemà de la publicació en el Diari Oficial de la Generalitat Valenciana, i serà d'aplicació per a les declaracions-resum anual que s'hagen de presentar amb posterioritat al dia 1 de gener de 1996.  
València, 20 de desembre de 1995  
El conseller d'Economia i Hisenda,  
JOSÉ LUIS OLIVAS MARTíNEZ


Còpia Permalink ELI